Το ***Αληθινά Ψέματα*** (αγγλικός τίτλος: *True Lies*) είναι αμερικανική κινηματογραφική ταινία κωμωδίας-περιπέτειας παραγωγής 1994, σε σκηνοθεσία και σενάριο του Τζέιμς Κάμερον. Η ταινία αποτελεί ριμέικ της γαλλικής ταινίας *La Totale!* που σκηνοθέτησε ο Κλοντ Ζιντί. Πρωταγωνιστούν οι Άρνολντ Σβαρτσενέγκερ, Τζέιμι Λι Κέρτις, Αρτ Μάλικ, Τομ Άρνολντ, Μπιλ Πάξτον, Τία Καρέρε, Ελίζα Ντούσκου και Τσάρλτον Χέστον. Ο Χάρι Τάσκερ είναι ένας μυστικός πράκτορας που εργάζεται για την Κυβέρνηση των Ηνωμένων Πολιτειών. Για χρόνια κρατά μυστικό το επάγγελμά του από τη σύζυγό του αλλά αναγκάζεται να αποκαλύψει την ταυτότητά του και να προσπαθήσει να σταματήσει φανατισμένους τρομοκράτες όταν αυτός και η σύζυγός του απαγάγονται.

Η ταινία ήταν το πρώτο εγχείρημα της Lightstorm Entertainment που διανεμήθηκε μετά από την συμφωνία πολλών εκατομμυρίων δολαρίων του Κάμερον με την 20th Century Fox, καθώς και η πρώτη παραγωγή της εταιρίας οπτικών εφέ Digital Domain, η οποία συνιδρύθηκε από τον Κάμερον.

Το *Αληθινά Ψέματα* προβλήθηκε στους κινηματογράφους στις 15 Ιουλίου 1994. Την περίοδο κυκλοφορίας του ήταν η ακριβότερη παραγωγή όλων των εποχών, με προϋπολογισμό 100 με 120 εκατομμύρια δολάρια. Έλαβε κυρίως θετικά σχόλια από τους κριτικούς, έγινε μεγάλη εισπρακτική επιτυχία φτάνοντας σε εισπράξεις τα 378,8 εκατομμύρια δολάρια παγκοσμίως και επανέφερε στο προσκήνιο τον Σβαρτσενέγκερ μετά την εισπρακτική αποτυχία της τελευταίας του ταινίας *Ο Τελευταίος Μεγάλος Ήρωας* (Last Action Hero, 1993).

Έλαβε μία υποψηφιότητα για Όσκαρ, ενώ η Τζέιμι Λι Κέρτις βραβεύτηκε με Χρυσή Σφαίρα α' γυναικείου ρόλου για την ερμηνεία της.

Πλοκή
-----

Ο μυστικός πράκτορας Χάρι Τάσκερ είναι παντρεμένος με την Έλεν, μια γραμματέα και χρόνια τώρα ζούνε στα προάστια, έχοντας μια έφηβη κόρη. Ο Χάρι κρατά το επάγγελμα κρυφό από τη σύζυγό του και η ίδια πιστεύει ότι άντρας της είναι πωλητής υπολογιστών. Η Έλεν δεν υποπτεύεται καθόλου ότι ο Χάρι έχει μια διπλή ζωή. Μετά από μια άκρως απόρρητη αποστολή, ο Χάρι ανακαλύπτει ότι η Έλεν διατηρεί παράνομο δεσμό με τον Σάιμον, έναν πωλητή μεταχειρισμένων αυτοκινήτων, ο οποίος γοήτευσε την Έλεν με τη γκλαμουράτη και γεμάτη ένταση ψεύτικη ζωή του, λέγοντάς της ότι είναι κατάσκοπος. Ο Χάρι αναγκάζει το συνεργάτη του, Άλμπερτ Γκίμπσον, να χρησιμοποιήσουν τα μέσα της υπηρεσίας τους για να ακολουθήσουν τον Σάιμον και την Έλεν. Απαγάγουν την Έλεν φορώντας μάσκες και αργότερα της δίνουν μια ψεύτικη αποστολή. Ωστόσο, μια ομάδα τρομοκρατών απαγάγει στην πραγματικότητα την Έλεν και τον Χάρι και το ζευγάρι εμπλέκεται με επικίνδυνους ανθρώπους που έχουν στην κατοχή τους ατομική βόμβα, την οποία είναι έτοιμοι να ρίξουν στη Φλόριντα.

Ηθοποιοί και χαρακτήρες
-----------------------

* Άρνολντ Σβαρτσενέγκερ στο ρόλο του *Χάρι Τάσκερ*
* Τζέιμι Λι Κέρτις στο ρόλο της *Έλεν Τάσκερ*
* Ελίζα Ντούσκου στο ρόλο της *Ντέινα Τάσκερ*
* Τομ Άρνολντ στο ρόλο του *Άλμπερτ Γκίμπσον*
* Αρτ Μάλικ στο ρόλο του *Σαλίμ Αμπού Αζίζ*
* Μπιλ Πάξτον στο ρόλο του *Σάιμον*
* Γκραντ Χίσλοβ στο ρόλο του *Φεσίλ*
* Τία Καρέρε στο ρόλο της *Τζούνο Σκίνερ*
* Τσάρλτον Χέστον στο ρόλο του *Σπένσερ Τρίλμπι*

Εισπράξεις
----------

Με προϋπολογισμό 100-120 εκατομμύρια δολάρια, η ταινία *Αληθινά Ψέματα* έκανε άνοιγμα τριημέρου στην 1η θέση με 25,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 146,2 εκατομμύρια δολάρια και στον υπόλοιπο κόσμο συγκέντρωσε 232,6 εκατομμύρια δολάρια. Παγκοσμίως απέφερε 378,8 εκατομμύρια δολάρια.

Βραβεία & υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Οπτικά Εφέ | Τζον Μπρούνο, Τόμας Λ. Φίσερ, Ζακ Στρόγουεϊς & Πατ Μακλάνγκ | Υποψηφιότητα |
| Χρυσές Σφαίρες | Α' Γυναικείου Ρόλου - Κωμωδία/Μιούζικαλ | Τζέιμι Λι Κέρτις | Νίκη |
| BAFTA | Ειδικά Εφέ | Τζον Μπρούνο, Τόμας Λ. Φίσερ, Ζακ Στρόγουεϊς, Πατ Μακλάνγκ & Τζέιμι Ντίξον | Υποψηφιότητα |

Παραπομπές
----------

1. ↑  «James Cameron: The Taskmaster of 'The Titanic'». (Αγγλικά) 14  Δεκεμβρίου 1997. Ανακτήθηκε στις 15  Μαρτίου 2021.
2. ↑  Brian Lowry (10 Ιουλίου 1994). «True Lies». *Variety*. Αρχειοθετήθηκε από το πρωτότυπο στις 5 Νοεμβρίου 2012. Ανακτήθηκε στις 5 Ιουλίου 2012.
3. ↑  Rita Kempley (15 Ιουλίου 1994). «True Lies». *The Washington Post*. Ανακτήθηκε στις 5 Ιουλίου 2012.
4. ↑  Anne Thompson (29 Ιουλίου 1994). «5 True Lies about James Cameron». *Entertainment Weekly*. Αρχειοθετήθηκε από το πρωτότυπο στις 29 Οκτωβρίου 2014. Ανακτήθηκε στις 5 Ιουλίου 2012.
5. 1 2  Owen Gleiberman (22 Ιουλίου 1994). «True Lies (1994)». *Entertainment Weekly*. Αρχειοθετήθηκε από το πρωτότυπο στις 21 Απριλίου 2009. Ανακτήθηκε στις 5 Ιουλίου 2012.
6. 1 2  «True Lies». *Empire*. Ανακτήθηκε στις 5 Ιουλίου 2012.
7. 1 2  Caryn James (17 Ιουλίου 1994). «True Lies (1994) FILM VIEW; The Woman in 'True Lies,' A Mouse That Roared». *The New York Times*. Ανακτήθηκε στις 5 Ιουλίου 2012.
8. ↑  «Αληθινά ψέματα στο Rotten Tomatoes». *Rotten Tomatoes*. Ανακτήθηκε στις 5 Ιουλίου 2012.
9. 1 2  «The 67th Academy Awards (1995) Nominees and Winners». oscars.org. 27 Μαρτίου 1995. Ανακτήθηκε στις 5 Ιουλίου 2012.
10. 1 2  «The 52nd Annual Golden Globe Awards (1995)». goldenglobes.org. Αρχειοθετήθηκε από το πρωτότυπο στις 29 Δεκεμβρίου 2010. Ανακτήθηκε στις 5 Ιουλίου 2012.
11. 1 2 3 4  «Αληθινά ψέματα στο Box Office Mojo». *Box Office Mojo*. Ανακτήθηκε στις 5 Ιουλίου 2012.
12. ↑  «BAFTA Awards 1995». *bafta.org*. IMDb. Ανακτήθηκε στις 5 Ιουλίου 2012.

Εξωτερικοί σύνδεσμοι
--------------------

* Αληθινά Ψέματα στο IMDb

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Τζέιμς Κάμερον |
| --- |
|  |
| Ταινίες | 
* *Πιράνχας 2: Ιπτάμενοι Δολοφόνοι*  (1981)
* *Ο Εξολοθρευτής* (1984)
* *Άλιενς: Η Επιστροφή* (1986)
* *Η Άβυσσος* (1989)
* *Εξολοθρευτής 2: Μέρα Κρίσης*  (1991)
* *Αληθινά Ψέματα* (1994)
* *Τιτανικός* (1997)
* *Avatar* (2009)
* *Avatar: The Way of Water* (2022)
* *Avatar 3* (2025)
* *Avatar 4* (2027)
 |
|  |
| Ντοκιμαντέρ | 
* *Expedition: Bismarck* (2002)
* *Φαντάσματα της Αβύσσου* (2003)
* *Aliens of the Deep* (2005)
 |
|  |
| Παραγωγός/σεναριογράφος | 
* *Ράμπο ΙΙ: Η Αποστολή* (1985)
* *Παράξενες Μέρες* (1995)
* *Solaris* (2002)
* *Εξολοθρευτής: Σκοτεινό Πεπρωμένο* (2019)
 |

 |